**Republika Slovenija, Ministrstvo za izobraževanje, znanost in šport**, Masarykova cesta 16, 1000 Ljubljana, ki ga zastopa minister dr. Igor Papič (v nadaljnjem besedilu: ministrstvo),

davčna številka: 14246821

matična številka: 2399300000

transakcijski račun: 01100-6300109972, Republika Slovenija-proračun, odprt pri Upravi za javna plačila, Urad Ljubljana

in

**[Naziv končnega prejemnika/poslovodečega partnerja],** [naslov]**,**

ki ga/jo zastopa …………………. v zastopstvu konzorcijskih partnerjev (v nadaljnjem besedilu: končni prejemnik/poslovodeči partner),

davčna številka: …….

matična številka: ……..

transakcijski račun: ……, odprt pri … »[Naziv banke/institucije, pri kateri ima končni prejemnik/poslovodeči partner odprt račun]«

sklepata

#### POGODBO št. ……

o sofinanciranju izvedbe projekta

**»PRILAGODITEV JAVNIH RAZISKOVALNIH ORGANIZACIJ (JRO) IN CENTRALNE TEHNIŠKE KNJIŽNICE UNIVERZE V LJUBLJANI ZA DELO PO NAČELIH ODPRTE ZNANOSTI«**

v okviru

 Načrta za okrevanje in odpornost

## I. UVODNE DOLOČBE

1. člen

(pravne podlage)

Predmetna pogodba se sklepa na podlagi naslednjih dokumentov:

* Uredbe Sveta (EU) 2020/2094 z dne 14. decembra 2020 o vzpostavitvi Instrumenta Evropske unije za okrevanje v podporo okrevanju po krizi zaradi COVID-19 (Uradni list RS št. 433 I, z dne 22. 12. 2020, str. 23),
* Uredbe (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost (URADNI LIST RS št. 57, z dne 18. 2. 2021, str. 17, s spremembami, v nadaljnjem besedilu: Uredba (EU) 2021/241),
* Uredbe (EU, Euratom) 2020/2092 Evropskega parlamenta in Sveta z dne 16. decembra 2020 o splošnem režimu pogojenosti za zaščito proračuna Unije (Uradni list RS št. 433 I, z dne 22. 12. 2020, str. 6, v nadaljnjem besedilu: Uredba (EU, Euratom) 2020/2092),
* Delegirane uredbe Komisije (EU) 2021/2106 z dne 28. septembra 2021 o dopolnitvi Uredbe (EU) 2021/241 Evropskega parlamenta in Sveta o vzpostavitvi Mehanizma za okrevanje in odpornost z določitvijo skupnih kazalnikov in podrobnih elementov preglednice kazalnikov okrevanja in odpornosti (Uradni list RS št. 429, z dne 1. 12. 2021. str. 83, v nadaljnjem besedilu: Delegirana uredba (EU) 2021/2106),
* Uredbe Sveta (ES, Euratom) št. 2988/95 z dne 18. decembra 1995 o zaščiti finančnih interesov Evropskih skupnosti (Uradni list RS 312, z dne 23. 12. 1995, str. 1),
* Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (URADNI LIST RS št. 193 z dne 30. 7. 2018, str. 1, v nadaljnjem besedilu: Uredba (EU, Euratom) 2018/1046),
* Uredbe (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (Uradni list RS št. 198, z dne 22. 6. 2020, str. 13),
* Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (URADNI LIST RS št. 119, z dne 4. 5. 2016, str. 1, s spremembami, v nadaljnjem besedilu: Uredba (EU) 2016/679),
* Uredbe (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (Uradni list RS št. 295, z dne 21. 11. 2018, str. 39, s spremembami, v nadaljnjem besedilu: Uredba (EU) 2018/1725),
* Obvestila Komisije, Tehnične smernice Evropske komisije za uporabo „načela, da se ne škoduje bistveno“ v skladu z uredbo o vzpostavitvi Mehanizma za okrevanje in odpornost (UL C št. 58, z dne 18. 2. 2021, str. 1),
* Načrta za okrevanje in odpornost (objavljenega na spletni strani: https://www.gov.si/zbirke/projekti-in-programi/nacrt-za-okrevanje-in-odpornost/dokumenti/, v nadaljnjem besedilu: načrt), potrjenega z Izvedbenim sklepom Sveta o odobritvi ocene načrta za okrevanje in odpornost za Slovenijo (objavljenim na spletni strani: <https://www.gov.si/zbirke/projekti-in-programi/nacrt-za-okrevanje-in-odpornost/dokumenti/>, potrjen dne 28. 7. 2021 (CM 4171/21), v nadaljnjem besedilu: izvedbeni sklep),
* Operativne ureditve za izvajanje Mehanizma za okrevanje in odpornost med Evropsko komisijo in Slovenijo, podpisane dne 31. 3. 2022 (Operational arrangements between the European Commission and Slovenia), dostopne na https://www.gov.si/zbirke/projekti-in-programi/nacrt-za-okrevanje-in-odpornost/dokumenti/ (v nadaljnjem besedilu: operativna ureditev),
* Zakona o državni upravi (Uradni list RS, št. 113/05 - uradno prečiščeno besedilo, 89/07 - odl. US, 126/07 - ZUP-E, 48/09, 8/10 - ZUP-G, 8/12 - ZVRS-F, 21/12, 47/13, 12/14, 90/14, 51/16, 36/21, 82/21, 189/21),
* Zakona o integriteti in preprečevanju korupcije (Uradni list RS, št. 69/11 - uradno prečiščeno besedilo, 158/20, 3/22 - ZDeb, v nadaljnjem besedilu: Zakon o integriteti in preprečevanju korupcije),
* Zakona o preprečevanju pranja denarja in financiranja terorizma (Uradni list RS, št. 48/22 in 145/22),
* Zakona o javnih financah (Uradni list RS, št. 11/11 – uradno prečiščeno besedilo, 14/13 - popr., 101/13, 55/15 – ZFisP, 96/15 - ZIPRS1617, 13/18, 195/20 - odl. US),
* Zakona o izvrševanju proračunov Republike Slovenije za leti 2022 in 2023 (Uradni list RS, št. 187/21, 206/21 - ZDUPŠOP, 129/22 in 140/22 – ZSDH-1A),
* Zakona o izvrševanju proračunov Republike Slovenije za leti 2023 in 2024 (Uradni list RS, št. 150/2022),
* Proračuna Republike Slovenije za leto 2022 (Uradni list RS, št. 174/20 in 129/22),
* Proračuna Republike Slovenije za leto 2023 (Uradni list RS, št. 187/21),
* Zakona o varstvu osebnih podatkov (Uradni list RS, št. 94/07 – uradno prečiščeno besedilo, 177/20, v nadaljnjem besedilu: Zakon o varstvu osebnih podatkov),
* Zakona o poslovni skrivnosti (Uradni list RS, št. [22/19](http://www.uradni-list.si/1/objava.jsp?sop=2019-01-0914), v nadaljnjem besedilu: Zakon o poslovni skrivnosti),
* Zakona o javnem naročanju (Uradni list RS, št. 91/15, 14/18, 121/21, 10/22, 74/22 – odl. US in 100/22 – ZNUZSZS),
* Resolucije o znanstvenoraziskovalni in inovacijski strategiji Slovenije 2030 (Uradni list RS, št. 49/22 - ReZrIS30),
* Zakona o znanstvenoraziskovalni in inovacijski dejavnosti (Uradni list, št. 186/21 - ZZrID),
* Uredbe o izvajanju Uredbe (EU) o Mehanizmu za okrevanje in odpornost (Uradni list RS, št. 167/21, v nadaljnjem besedilu: uredba o izvajanju mehanizma),
* Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11),
* Smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravili o javnem naročanju, z dne 14. 5. 2019 (C(2019) 3452 final), objavljenih na spletni strani: <https://ec.europa.eu/regional_policy/sources/docgener/informat/2014/GL_corrections_pp_irregularities_SL.pdf>

ter <https://ec.europa.eu/regional_policy/sources/docgener/informat/2014/GL_corrections_pp_irregularities_annex_SL.pdf>,

smernic, priročnikov in ostalih aktov koordinacijskega organa, objavljenih na spletni strani: <https://www.gov.si/zbirke/projekti-in-programi/nacrt-za-okrevanje-in-odpornost/dokumenti/>:

* Smernic za določitev načina financiranja iz sredstev Mehanizma za okrevanje in odpornost, Ministrstvo za finance, št. 546-2/2021/14 z dne 21. 1. 2022,
* Priročnika o načinu financiranja iz sredstev Mehanizma za okrevanje in odpornost, Ministrstvo za finance, Urad Republike Slovenije za okrevanje in odpornost, verzija 1.0 z dne 21. 3. 2022,
* Smernic za določitev načina izvajanja Mehanizma za okrevanje in odpornost, Ministrstvo za finance, št. 546-36/2022-1621/21 z dne 15. 4. 2022,
* Priročnika o načinu financiranja iz sredstev Mehanizma za okrevanje in odpornost, Ministrstvo za finance, Urad Republike Slovenije za okrevanje in odpornost, verzija 1.0 z dne 25. 4. 2022,
* Strategije koordinacijskega organa Mehanizma za okrevanje in odpornost za boj proti goljufijam, Ministrstvo za finance, Urad Republike Slovenije za okrevanje in odpornost, št. 546-37/2021-1621-2 z dne 30. 12. 2021,
* Izjave koordinacijskega organa o politiki na področju boja proti goljufijam Ministrstvo za finance, Urad Republike Slovenije za okrevanje in odpornost, št. 546-37/2021-1621-1 z dne 30. 12. 2021,
* sklepa o začetku postopka javnega razpisa za dodelitev sredstev Mehanizma za okrevanje in odpornost »Prilagoditev javnih raziskovalnih organizacij (JRO) in Centralne tehniške knjižnice Univerze v Ljubljani za delo po načelih odprte znanosti« za izobraževanje, znanost in šport, št. 303-16/2022/1, z dne 21. 7. 2022 (v nadaljnjem besedilu: sklep o začetku postopka),
* javnega razpisa »Prilagoditev javnih raziskovalnih organizacij (JRO) in Centralne tehniške knjižnice Univerze v Ljubljani za delo po načelih odprte znanosti« Ministrstva za izobraževanje, znanost in šport, Uradni list RS, št. 2/23, z dne 6. 1. 2023,
* sklepa o izboru Ministrstva za izobraževanje, znanost in šport, št. …, z dne … (v nadaljnjem besedilu: sklep o izboru),
1. člen

(ugotovitvene določbe)

Pogodbeni stranki nesporno ugotavljata, da:

* je ministrstvo oseba javnega prava, ki je na podlagi uredbe o izvajanju mehanizma dolžno opravljati predpisane naloge v okviru načrtovanja in izvajanja ukrepov skladno z načrtom, izvedbenim sklepom in operativno ureditvijo ter načina izbora in izvajanja projektov, pri čemer nastopa v vlogi nosilnega organa,
* predstavljajo sredstva, dodeljena končnemu prejemniku/poslovodečemu partnerju v skladu s to pogodbo, sredstva mehanizma za okrevanje in odpornost, ki se končnemu prejemniku/poslovodečemu partnerju na podlagi te pogodbe izplačajo kot sredstva iz proračuna Evropske unije in proračuna Republike Slovenije,
* je namen sofinanciranja projektov iz sredstev mehanizma za okrevanje in odpornost izključno sofinanciranje tistih upravičenih stroškov in izdatkov izbranih projektov ali njihovih delov, ki niso obremenjeni s kršitvami veljavnih predpisov ali te pogodbe,
* da so v smislu pogodbenih določil po tej pogodbi o sofinanciranju vsi v projektu izbrani prijavitelji obligacijsko pravno enakovredni pogodbeni partnerji, vendar zaradi lažjega komuniciranja in medsebojnega usklajevanja izberejo enega od partnerjev za vodilnega konzorcijskega partnerja, v nadaljevanju pogodbe imenovanega tudi končnega prejemnika/poslovodečega partnerja,
* se je končni prejemnik/poslovodeči partner v imenu konzorcija partnerjev/ prijavil na javni razpis za dodelitev sredstev »Prilagoditev javnih raziskovalnih organizacij (JRO) in Centralne tehniške knjižnice Univerze v Ljubljani za delo po načelih odprte znanosti« (v nadaljnjem besedilu: javni razpis) in pri izvajanju tega projekta nastopa v imenu in za račun konzorcijskih partnerjev ter tudi v svojem imenu, kot enega izmed pogodbenih strank konzorcijske pogodbe, s katerimi ima sklenjeno konzorcijsko pogodbo, št…. z dne…, ki je sestavni del te pogodbe kot priloga 3,
* vsak izmed konzorcijskih partnerjev je samostojna pravna oseba in samostojno nastopa v pravnem prometu, vendar so za namen pridobitve in izvedbe projekta po tem razpisu vsi konzorcijski partnerji pred prijavo na razpis sklenili pogodbo o ustanovitvi konzorcija, s čimer so se povezali in od sklenitve konzorcijske pogodbe dalje nastopajo enotno in izmed sopogodbenikov izbrali poslovodečega partnerja v konzorciju, ki ga za namene te pogodbe imenujemo tudi končni prejemnik/poslovodeči partner,
* je bil končni prejemnik/poslovodeči partner izbran s sklepom o izboru,
* se ta pogodba sklepa na podlagi predpisov in dokumentov iz 1. člena te pogodbe, ki sta jih pri izvajanju pogodbenih obveznosti dolžni spoštovati obe pogodbeni stranki in njihovo vsebino sprejemata kot del te pogodbe,
* se v primeru kolizije med pogodbenimi določbami in pravnimi akti, ki so navedeni v 1. členu te pogodbe, uporabijo evropski predpisi in pogoji, pod katerimi Evropska unija (v nadaljnjem besedilu: EU) državi članici, to je Republiki Sloveniji, podeljuje sredstva sofinanciranja in da je končni prejemnik/poslovodeči partner seznanjen z obveznostmi organov Republike Slovenije, tj. ministrstva v razmerju do EU,
* je končni prejemnik/poslovodeči partner seznanjen, da s podpisom te pogodbe vstopa v pogodbeno razmerje, ki ga pogodbeni stranki ne moreta oblikovati prosto, ker je pogodba v določenem delu pod javnopravnim režimom, ki odstopa od splošnih pravil pogodbenega prava,
* ministrstvo nastopa v pogodbi kot nosilec javnega interesa in pri njegovem uresničevanju razpolaga s pooblastili, ki pomenijo enostransko poseganje v določbe te pogodbe, zlasti v delih, ki se nanašajo na pristojnosti ministrstva ter nadzora v zvezi nadzorom nad porabo sredstev in pooblastilom za ta nadzor,
* je končni prejemnik/poslovodeči partner seznanjen z obveznostmi in pristojnostmi Republike Slovenije glede mehanizma za okrevanje in odpornost, ki ga izvaja Evropska komisija z neposrednim upravljanjem, pri čemer za sredstva Sklada za okrevanje in odpornost, financiranje katerega se izvaja preko proračunskega sklada (v nadaljnjem besedilu: sklad NOO) Evropska komisija in Republika Slovenija uporabljata načelo dobrega finančnega poslovodenja in smotrnost v skladu s 33. členom Uredbe (EU, Euratom) 2018/1046, ki se uporablja za evropski proračun,
* se kot vloga prijavitelja, ki je sestavni del te pogodbe kot priloga 1, šteje celotna dokumentacija, ki jo je prijavitelj predložil v prijavi na javni razpis in je bila podlaga za izdajo sklepa o izboru, pri čemer je prijavitelj po tej pogodbi v vlogi končnega prejemnika/poslovodečega partnerja. Zgolj kot pojasnilo, da vloga prijavitelja zajema tudi finančni načrt in konzorcijsko pogodbo, ki se ju za potrebe opredelitev po tej pogodbi obravnava ločeno, kot sestavni del te pogodbe kot priloga 2 in priloga 3,
* je pravočasna izpolnitev obveznosti, za katero so roki določeni v 8. členu te pogodbe, bistvena sestavina pogodbe,
* je končni prejemnik/poslovodeči partner seznanjen, da se ta pogodba sklepa pod pogoji, določenimi s predpisi in dokumenti iz 1. člena te pogodbe in da prevzema vse obveznosti, ki bi jih iz te pogodbe imela Republika Slovenija nasproti Evropski komisiji, kakor tudi da morajo biti vse aktivnosti, ki se podpirajo iz sklada NOO, v skladu z veljavnim pravom EU in nacionalnim pravom v zvezi z njegovo uporabo,
* ministrstvo ali drug pristojen organ spremlja in nadzira izvajanje te pogodbe ter namensko porabo sredstev mehanizma za okrevanje in odpornost. Ministrstvo lahko za spremljanje, nadzor in evalvacijo projekta ter porabo proračunskih sredstev angažira tudi zunanje izvajalce ali pooblasti druge organe ali institucije,
* so vsi udeleženci mehanizma za okrevanje in odpornost dolžni preprečevati, odkrivati in odpravljati nepravilnosti ter poročati o njih, kakor tudi izvesti vračilo neupravičeno izplačanih ali nepravilno porabljenih zneskov (v nadaljnjem besedilu: finančni popravki) in druge popravke v povezavi z odkritimi posameznimi ali sistemskimi nepravilnostmi,
* se finančni popravki določijo na posameznih primerih ugotovljenih neupravičenih izdatkov, kadar pa zneska neupravičenih izdatkov ni mogoče natančno določiti, se kot finančni popravek uporabi pavšalni znesek ali ekstrapolirani finančni popravek,
* je končni prejemnik/poslovodeči partner seznanjen, da neizvršitev finančnega popravka za Republiko Slovenijo pomeni neupravičeno obremenitev proračuna Republike Slovenije, kot to določa 22. člen Uredbe (EU) 2021/241,
* je končni prejemnik/poslovodeči partner seznanjen, da ima neizvršitev finančnega popravka iz predhodne alineje za posledico tudi vračilo že izplačanih integralnih sredstev,
* ima končni prejemnik/poslovodeči partner možnost ugovarjanja zoper vmesna poročila ministrstva, koordinacijskega organa, stroškovnega organa, revizijskega organa, Evropske komisije in drugih nadzornih organov vključenih v izvajanje, upravljanje, nadzor ali revizijo javnega razpisa in načrta, v katerih lahko navaja vsa dejstva in dokaze, s katerimi potrjuje svoje navedbe,
* se končni prejemnik/poslovodeči partner zavezuje ravnati v skladu z ugotovitvami iz končnih poročil ministrstva, koordinacijskega organa, stroškovnega organa, revizijskega organa, Evropske komisije in drugih nadzornih organov, vključenih v izvajanje, upravljanje, nadzor ali revizijo javnega razpisa in načrta, ki se nanašajo na ugotovljene kršitve končnega prejemnika/poslovodečega partnerja pri izvajanju in v zvezi z izvajanjem projekta, kar vključuje tudi izbiro in izvedbo postopka oddaje javnih naročil,
* se končni prejemnik/poslovodeči partner zaveže izvršiti finančne popravke v višini in rokih, kot izhajajo iz končnih poročil ministrstva, koordinacijskega organa, stroškovnega organa, revizijskega organa, Računskega sodišča Republike Slovenije, Evropske komisije ali drugega pristojnega organa. Izvršitev celotnega finančnega popravka v določenem roku je bistvena sestavina te pogodbe,
* zadržanje izplačil sredstev, finančni popravki in vračilo že izplačanih sredstev za končnega prejemnika/poslovodečega partnerja ne pomenijo nastanka težko nadomestljive škode,
* v primerih, kjer je s to pogodbo določeno soglasje ali potrditev ministrstva, o obstoju in ustreznosti obrazložitve spremembe in izkazanosti njene utemeljitve presodi ministrstvo po prostem preudarku,
* projekt sofinancirata Republika Slovenija, Ministrstvo za izobraževanje, znanost in šport, in Evropska unija – NextGenerationEU. Projekt se izvaja skladno z načrtom okviru razvojnega področja Digitalna preobrazba, komponente Digitalna preobrazba javnega sektorja in javne uprave (C2 K2), za ukrep investicija Digitalizacija izobraževanja, znanosti in športa (C2.K7.IJ): projekt Prilagoditev JRO za delovanje po načelih odprte znanosti,
* je pomen izrazov, uporabljenih v tej pogodbi, enak pomenu izrazov, kot jih določa uredba o izvajanju mehanizma, razen če ta pogodba izrecno določa drugačen pomen posameznega izraza.

## II. PREDMET POGODBE

1. člen

(predmet pogodbe)

Predmet te pogodbe je sofinanciranje upravičenih stroškov izvedbe projekta »Prilagoditev javnih raziskovalnih organizacij (JRO) in Centralne tehniške knjižnice Univerze v Ljubljani za delo po načelih odprte znanosti**«** (v nadaljnjem besedilu: projekt). Podrobna vsebina predmeta te pogodbe je opredeljena v vlogi prijavitelja in v finančnem načrtu, ki sta sestavna dela te pogodbe kot priloga 1 in priloga 2.

Pogodbeni stranki s to pogodbo urejata medsebojne pravice, obveznosti in odgovornosti glede sofinanciranja in izvajanja projekta iz prvega odstavka tega člena.

1. člen

(upravičeni stroški in izvedba projekta)

Stroški projekta so upravičeni, če:

* so predvideni in skladni s to pogodbo, izhajajo iz predmeta pogodbe ter so neposredno povezani s projektom, ki je opredeljen v vlogi prijavitelja (priloga 1) ter temeljijo na projekciji načrtovanih stroškov, navedenih v finančnem načrtu (priloga 2),
* so potrebni za izvedbo projekta in so v skladu z njegovimi cilji,
* so razumni in utemeljeni ter se skladajo z načelom učinkovite, zakonite in gospodarne porabe sredstev,
* temeljijo na verodostojnih knjigovodskih in drugih listinah,
* so dejansko nastali za dela, ki so bila opravljena, za blago, ki je bilo dobavljeno oziroma za storitve, ki so bile izvedene,
* so nastali in bili s strani končnega prejemnika/poslovodečega partnerja plačani v okviru obdobja upravičenosti,
* so v skladu z veljavnimi pravili EU in nacionalnimi predpisi,
* se v primeru poenostavljene oblike stroška, strošek uveljavlja v skladu s pravili za poenostavljene oblike stroška,
* prijavljeni stroški projekta niso in ne bodo povrnjeni iz drugih virov (prepoved dvojnega financiranja).

Upravičeni stroški projekta morajo biti skladni z javnim razpisom ter z veljavnimi smernicami, priročniki in ostalimi akti koordinacijskega organa iz 1. člena te pogodbe.

Neupravičenih stroškov ministrstvo ne financira, kakor tudi ne iz tega izhajajoče izgube sredstev končnega prejemnika/poslovodečega partnerja.

Višina posameznih vrst upravičenih stroškov projekta je navedena v finančnem načrtu, ki je sestavni del te pogodbe kot priloga 2.

Če bi višina posamezne vrste stroška med izvajanjem projekta presegla omejitve, določene z javnim razpisom, se takšen presežek stroška šteje za neupravičen, ne glede na višino stroška, predvideno v vlogi prijavitelja in v finančnem načrtu, ki sta sestavna dela te pogodbe kot priloga 1 in priloga 2.

Vrste upravičenih stroškov so:

* Standardna lestvica stroška na enoto za stroške dela – urna postavka (SSE)
* Financiranje po pavšalni stopnji v višini 15 % upravičenih neposrednih stroškov osebja
* Stroški storitev zunanjih izvajalcev
* Davek na dodano vrednost (DDV)

Za vrsto upravičenega stroška DDV je končni prejemnik/poslovodeči partner predložil potrdilo pristojnega finančnega urada, ki je sestavni del te pogodbe kot priloga 4.

DDV je upravičen strošek le v delu, za katerega končni prejemnik/poslovodeči partner nima pravice do odbitka DDV. Odbitni DDV tudi ni upravičen strošek, če končni prejemnik/poslovodeči partner ne uveljavi pravice do odbitka DDV.

Izstavljanje računa ali druge enakovredne knjigovodske listine samemu sebi predstavlja neupravičen strošek (npr. prikaz stroškov najema končnega prejemnika/poslovodečega partnerja za uporabo lastne nepremičnine ali infrastrukture). Med neupravičene stroške sodi tudi najem samemu sebi (»notranji izračun najemnine«), to pomeni prikaz stroškov najema končnega prejemnika/poslovodečega partnerja za uporabo lastne nepremičnine ali infrastrukture (enako velja za primere, ko je končni prejemnik/poslovodeči partner večinski lastnik ali v večinski lasti gospodarskega subjekta, ki daje nepremičnine ali infrastrukturo v najem oziroma v primerih, ko je odgovorna oseba končnega prejemnika/poslovodečega partnerja udeležena kot poslovodja, član poslovodstva ali zakoniti zastopnik ali je neposredno ali prek drugih pravnih oseb udeležena pri ustanoviteljskih pravicah, upravljanju ali kapitalu v več kot 25 odstotnem deležu gospodarskega subjekta, ki daje nepremičnine ali infrastrukturo v najem ipd.).

Izstavljanje računov med konzorcijskimi partnerji ima za posledico neupravičenost stroška.

Dokazila za izkazovanje upravičenosti stroškov morajo biti skladna s to pogodbo, javnim razpisom ter z veljavnimi smernicami, priročniki in ostalimi akti koordinacijskega organa iz 1. člena te pogodbe.

Kakovost izvedbe projekta mora ustrezati zahtevam ministrstva in vlogi prijavitelja.

1. člen

(prerazporeditev stroškov)

Končni prejemnik/poslovodeči partner lahko prerazporedi posamezne vrste upravičenih stroškov, financiranih iz sredstev Mehanizma za okrevanje in odpornost, ki so navedene v finančnem načrtu, ki je sestavni del te pogodbe kot priloga 2, vendar največ do višine 20 % načrtovanega zneska posamezne vrste stroškov po finančnem načrtu št. … z dne …, o čemer je dolžan pisno obvestiti skrbnika pogodbe ministrstva, pri čemer predloži skrbniku pogodbe ministrstva tudi nov finančni načrt. V primeru, da bo sprememba več kot 20 %, končni prejemnik/poslovodeči partner skrbniku pogodbe ministrstva poda obrazložen pisni predlog spremembe finančnega načrta. V primeru, da skrbnik pogodbe ministrstva ugotovi, da je predlog utemeljen, ga pisno sprejme, v nasprotnem primeru pa predlog pisno zavrne.

Prerazporeditev upravičene vrste stroška DDV, financirane iz proračuna Republike Slovenije, navedene v finančnem načrtu, ki je sestavni del te pogodbe kot priloga 2, ni dovoljena.

1. člen

(pravice uporabe rezultatov)

Končni prejemnik/poslovodeči partner se zavezuje, da stvaritve, ki imajo značaj avtorskega dela in morebitne podobne stvaritve, ki nastanejo pri izvajanju projekta, ne bodo uporabljene v tržne namene.

Avtorska dela, študije, navodila, priporočila ter smernice in morebitne podobne stvaritve, nastale pri izvajanju projekta, morajo biti prosto dostopne širši javnosti z objavo na spletni strani končnega prejemnika/poslovodečega partnerja. V ta namen je končni prejemnik/poslovodeči partner dolžan ministrstvu poleg vloge za izplačilo predložiti tudi navedene stvaritve na elektronskem mediju v sistematičnem in uporabniku prijaznem načinu.

CC LICENCA: Pogodbeni stranki sta sporazumni, da za konkretne stvaritve, ki imajo značaj avtorskega dela in so predmet te pogodbe, velja za prenos na tretje osebe in označevanje avtorskih del z licenco Creative Commons (CC) naslednja oblika standardne licence: "priznanje avtorstva" + "nekomercialno" + "deljenje pod istimi pogoji", po kateri je uporabnikom dovoljeno avtorsko delo in njegove predelave reproducirati, distribuirati, dajati v najem, priobčiti javnosti in predelovati samo pod pogojem, da navedejo avtorja, da ne gre za komercialno uporabo in da tudi oni naprej širijo izvirna dela/ predelave pod istimi pogoji.

Končni prejemnik/poslovodeči partner je sam odgovoren za morebitne kršitve avtorskih pravic drugih, ki bi nastale v zvezi z izvajanjem projekta po tej pogodbi.

**III. VREDNOST POGODBE**

1. člen

(vrednost pogodbe)

Skupna pogodbena vrednost za projekt, ki je predmet te pogodbe, znaša največ do 4.071.720 EUR od tega po posameznih proračunskih postavkah:

Skupna višina sredstev, ki je na razpolago za javni razpis do vključno leta 2026, je do 4.071.720 EUR z vključenim DDV, od tega je iz Mehanizma za okrevanje in odpornost na razpolago do 4.000.000,00 EUR. Sredstva bodo izplačana iz PP 221163 (C2K7IJ - Digitalizacija za odprto znanost-NOO-MIZŠ).

* 4.000.000,00 EUR s PP 221163,
* 71.720,00 EUR s PP 221098.

Predvidena finančna dinamika po posameznih proračunskih letih je:

|  |  |  |  |
| --- | --- | --- | --- |
| **Leto/PP** | **PP 221163 (EUR)** | **PP 221098 (EUR)** | **Skupaj (EUR)** |
| 2023 | 600.000 | 48.960,00 | 648.960,00 |
| 2024 | 1.200.000 | 15.010,00 | 1.215.010,00 |
| 2025 | 1.200.000 | 5.250,00 | 1.205.250,00 |
| 2026 | 1.000.000 | 2.500,00 | 1.002.500,00 |
| **Skupaj:** | **4.000.000,00** | **71.720,00** | **4.071.720,00** |

konto ..... in ......

Projekt je uvrščen v Načrt razvojnih programov (NRP), št.:…..

Med posameznimi proračunskimi leti so sredstva prenosljiva v primeru obstoja utemeljenih razlogov (npr. spremenjena dinamika prispeva k doseganju mejnikov in ciljev) ter likvidnostnih zmožnosti sklada NOO oziroma proračuna Republike Slovenije, kar se opredeli z aneksom k tej pogodbi.

## IV. OBDOBJE UPRAVIČENOSTI IN ROK ZA IZVEDBO

1. člen

(obdobje upravičenosti in rok za izvedbo projekta)

Aktivnosti projekta se začnejo izvajati dne DD. MM. LLLL, rok za zaključek aktivnosti projekta je do dne 30. 6. 2026. Terminski načrt izvedbe aktivnosti projekta je opredeljen v vlogi prijavitelja, ki je sestavni del te pogodbe kot priloga 1. Vsako spremembo terminskega načrta izvedbe aktivnosti projekta mora potrditi ministrstvo.

Obdobje upravičenosti izdatkov (datum plačila računov oziroma verodostojnih knjigovodskih listin) za te stroške je od dneva podpisa pogodbe do dne 31. 8. 2026.

Obdobje upravičenosti lahko ministrstvo podaljša preko obdobij upravičenosti, določenih z javnim razpisom, izključno zaradi posebej utemeljenih, objektivnih razlogov.

Če se ugotovi, da se je projekt fizično zaključil ali da je bil v celoti izveden, preden se je končni prejemnik/poslovodeči partner prijavil na javni razpis z vlogo prijavitelja, ki je sestavni del te pogodbe kot priloga 1, je ne glede na to, ali je končni prejemnik/poslovodeči partner opravil vsa povezana izplačila, celoten projekt neupravičen do sofinanciranja. Ministrstvo v tem primeru odstopi od pogodbe, končni prejemnik/poslovodeči partner pa je dolžan vrniti vsa prejeta sredstva skupaj z zakonskimi zamudnimi obrestmi od dneva nakazila na transakcijski račun končnega prejemnika/poslovodečega partnerja do dneva vračila v sklad NOO oziroma v proračun Republike Slovenije.

## V. PRAVICE IN OBVEZNOSTI MINISTRSTVA TER NADZOR NAD PORABO SREDSTEV

1. člen

(navodila, smernice, priročniki in ostali akti)

Ob sklenitvi te pogodbe navodila ministrstva še niso sprejeta, zato bo ministrstvo o sprejemu vseh ustreznih podlag obvestilo končnega prejemnika/poslovodečega partnerja.

V času trajanja te pogodbe se lahko spremenijo oziroma dopolnijo smernice, priročniki in ostali akti koordinacijskega organa ter navodila ministrstva.

Končni prejemnik/poslovodeči partner se zavezuje, da bo ravnal v skladu z vsakokrat veljavnimi smernicami, priročniki in ostalimi akti koordinacijskega organa in navodili ministrstva ter morebitnimi dodatnimi navodili oziroma zahtevami na področju izvajanja projektov mehanizma za okrevanje in odpornost, če niso izrecno v nasprotju z določili javnega razpisa in te pogodbe.

1. člen

(izplačila sredstev)

Ministrstvo bo končnemu prejemniku/poslovodečemu partnerju sofinanciralo izkazane upravičene stroške, določene v 4. členu te pogodbe, največ v višini, določeni v 7. členu te pogodbe.

Podlaga za izplačilo sredstev iz prejšnjega odstavka je pravilno, popolno in pravočasno izpolnjena in posredovana vloga za izplačilo z obveznimi prilogami (v nadaljnjem besedilu: vloga za izplačilo), ki je sestavni del te pogodbe kot priloga 6 kot je določeno v načrtu, javnem razpisu, veljavnih smernicah, priročnikih in ostalih aktih koordinacijskega organa iz 1. člena te pogodbe.

Ministrstvo bo sredstva, določena s to pogodbo, nakazalo končnemu prejemniku/poslovodečemu partnerju na podlagi pravilnih in popolnih ter v roku predloženih vlog za izplačilo v skladu s predpisi, ki urejajo izvrševanje proračuna Republike Slovenije.

V primeru, da ministrstvo pri pregledu posredovane vloge za izplačilo ugotovi pomanjkljivosti, pozove končnega prejemnika/poslovodečega partnerja k dopolnitvi. Ta je dolžan ustrezno dopolniti oziroma spremeniti vlogo za izplačilo skladno s pozivom ter novo vlogo za izplačilo posredovati ministrstvu v roku, določenem v pozivu k dopolnitvi.

Rok za nakazilo sredstev končnemu prejemniku/poslovodečemu partnerju je najkasneje 30. (trideseti) dan od prejema vloge za izplačilo. Pravilnost, popolnost in pravočasnost vloge za izplačilo potrdi skrbnik pogodbe ministrstva, ki opravi preverjanje pred izplačilom.

Končni prejemnik/poslovodeči partner se v tem primeru zavezuje, da bo plačilo izvajalcu izvedel takoj naslednji dan po prejemu sredstev s strani ministrstva in dokazilo o plačilu računa ali druge enakovredne knjigovodske listine posredoval ministrstvu v roku 8 (osmih) dni po prejemu sredstev. Če končni prejemnik/poslovodeči partner dokazil o plačilu računa ali druge enakovredne knjigovodske listine ne posreduje ministrstvu v določenem roku, se mu nadaljnja izplačila iz naslova projekta zadržijo.

Končni prejemnik/poslovodeči partner posreduje ministrstvu vlogo za izplačilo najkasneje 15 (petnajst) dni po zaključku vsakega šest mesečnega obdobja od datuma podpisa pogodbe o sofinanciranju. V primeru odstopanj od določenih rokov za posredovanje vlog za izplačilo, je končni prejemnik/poslovodeči partner dolžan skrbniku pogodbe ministrstva podati obrazložen pisni predlog za spremembo roka. Če skrbnik pogodbe ministrstva ugotovi, da je predlog utemeljen, ga pisno sprejme, v nasprotnem primeru pa predlog pisno zavrne.

Rok za predložitev zadnje vloge za izplačilo v okviru projekta iz sredstev sklada NOO in iz integralnih sredstev je 15. 9. 2026.

Vse v roku predložene, pravilne in popolne vloge za izplačilo bo ministrstvo končnemu prejemniku/poslovodečemu partnerju praviloma izplačalo v istem koledarskem letu.

Pogodbeni stranki sta soglasni, da je izpolnitev te pogodbe vezana na proračunske zmogljivosti ministrstva. V primeru, da pride do spremembe v proračunu ali programu dela ministrstva, ki neposredno vpliva na to pogodbo, sta pogodbeni stranki soglasni, da ustrezno spremenita določila te pogodbe z aneksom k tej pogodbi.

1. člen

(neizpolnjevanje pogodbenih obveznosti)

V primeru, da ministrstvo ali drug nadzorni organ ugotovi:

* vsebinsko, časovno ali finančno nerealizacijo projekta oziroma da je prišlo do prekinitve izvajanja projekta na strani končnega prejemnika/poslovodečega partnerja,
* da končni prejemnik/poslovodeči partner drugače krši določila te pogodbe ali ne odpravi kršitve oziroma nepravilnosti v določenem roku ali
* da so bila sredstva po tej pogodbi neupravičeno izplačana,

ministrstvo od končnega prejemnika/poslovodečega partnerja zahteva vračilo neupravičeno prejetih sredstev ali pa odstopi od te pogodbe in zahteva od končnega prejemnika/poslovodečega partnerja vračilo vseh prejetih sredstev, v vsakem primeru skupaj z zakonskimi zamudnimi obrestmi od dneva zapadlosti roka za vračilo sredstev do dneva vračila v sklad NOO oziroma proračun Republike Slovenije.

Ne glede na prejšnji odstavek se v primeru, če ministrstvo ali drug nadzorni organ ugotovi, da je končni prejemnik/poslovodeči partner:

* prejel sredstva za stroške, ki so predmet te pogodbe, tudi iz drugih virov financiranja oziroma so mu bila odobrena (dvojno financiranje),
* posredoval neresnične, nepopolne podatke oziroma dokumente ali prikril informacije, ki bi jih bil skladno s to pogodbo dolžan razkriti, na podlagi česar je od ministrstva pridobil sredstva, do katerih sicer ne bi bil upravičen,
* pridobil sredstva po tej pogodbi na nepošten način, na podlagi ponarejene listine ali kaznivega dejanja ali
* prejel sredstva za stroške, ki so predmet te pogodbe in jih uporabil za drug namen ali cilj, ki ni predmet te pogodbe (nenamenska poraba sredstev),

se šteje, da je ravnal nepošteno in bistveno kršil določila te pogodbe. Ministrstvo v teh primerih od končnega prejemnika/poslovodečega partnerja zahteva vračilo neupravičeno prejetih sredstev ali pa odstopi od te pogodbe in zahteva od končnega prejemnika/poslovodečega partnerja vračilo vseh prejetih sredstev, v vsakem primeru skupaj z zakonskimi zamudnimi obrestmi od dneva nakazila na transakcijski račun končnega prejemnika/poslovodečega partnerja do dneva vračila v sklad NOO oziroma proračun Republike Slovenije.

V primeru odkritja kršitev pogodbenih obveznosti ali nepravilnosti lahko ministrstvo ali drug nadzorni organ izvede naslednje ukrepe:

* zahteva vračilo neupravičeno izplačanih sredstev po tej pogodbi,
* začasno ustavi izplačila sredstev,
* izreče finančne popravke oziroma zniža višino sredstev glede na resnost kršitve.

Nepravilnost pri izvajanju pogodbe pomeni vsako kršitev prava EU ali nacionalnega prava v zvezi z njegovo uporabo, ki je posledica delovanja ali opustitve s strani končnega prejemnika/poslovodečega partnerja, vključenega v izvajanje projekta mehanizma za okrevanje in odpornost, ki zaradi neupravičene postavke izdatkov škoduje ali bi škodovala proračunu EU ali proračunu Republike Slovenije. Nepravilnosti so podrobneje urejene v veljavnih smernicah, priročnikih in ostalih aktih koordinacijskega organa iz 1. člena te pogodbe.

V primeru neizpolnitve obveznosti v postavljenem roku, ki je bistvena sestavina te pogodbe, se ta pogodba šteje za razvezano, končni prejemnik/poslovodeči partner pa mora vrniti prejeta sredstva po tej pogodbi, povečana za zakonske zamudne obresti od dneva nakazila na transakcijski račun končnega prejemnika/poslovodečega partnerja do dneva nakazila v dobro sklada NOO oziroma proračuna Republike Slovenije. Vendar lahko ministrstvo to pogodbo ohrani v veljavi, če po preteku roka pisno izjavi končnemu prejemniku/poslovodečemu partnerju, da pogodbo ohranja v veljavi in da zahteva njeno izpolnitev.

Vsak izmed konzorcijskih partnerjev je za izpolnjevanje vseh obveznosti po tem razpisu, po konzorcijski pogodbi in po pogodbi o sofinanciranju solidarno odgovoren za izpolnjevanje vseh obveznosti, prav tako pa je odgovoren za pravilno, pravočasno in pošteno izpolnjevanje vseh obveznosti do končnega prejemnika/pošlo vodečega partnerja, sicer odškodninsko odgovarja za neizpolnjevanje obveznosti po pravilih civilnega prava.

1. člen

(nadzor nad porabo sredstev)

Končni prejemnik/poslovodeči partner se zavezuje, da bo za potrebe nadzora nad porabo sredstev, ki ga izvajajo ministrstvo, koordinacijski organ, stroškovni organ, revizijski organ, Računsko sodišče Republike Slovenije, Evropska komisija, Evropsko računsko sodišče, Komisija za preprečevanje korupcije in drugi nadzorni organi, vključeni v izvajanje, upravljanje, nadzor ali revizijo projekta in posledično načrta, ter njihovi pooblaščenci (v nadaljnjem besedilu: nadzorni organi) ves čas veljavnosti pogodbe, ob smiselnem upoštevanju 22. člena Uredbe (EU) 2021/241, omogočil spremljanje, preverjanje in nadzor nad izvajanjem projekta, katerega sofinanciranje je predmet te pogodbe.

Nadzor se izvaja z revizijskimi pregledi na podlagi 22. člena Uredbe (EU) 2021/241 oziroma predpisa, ki jo bo nadomestil, 9. člena uredbe o izvajanju mehanizma in internih pravil revizijskih organov, s katerimi je končni prejemnik/poslovodeči partner seznanjen. Preverjanje na kraju samem podrobneje urejajo vsakokratno veljavne smernice, priročniki in ostali akti koordinacijskega organa iz 1. člena te pogodbe oziroma predpis, ki jih bo nadomestil.

Končni prejemnik/poslovodeči partner se zavezuje, da bo nadzornim organom predložil vse dokumente, ki izkazujejo resničnost, pravilnost in skladnost projekta, katerega sofinanciranje je predmet te pogodbe.

V primeru preverjanja na kraju samem bo končni prejemnik/poslovodeči partner nadzornim organom omogočil dostop v objekte in vpogled v celotno dokumentacijo projekta, računalniške programe in postopke v zvezi z izvajanjem projekta, pri sebi in konzorcijskih partnerjih. Končni prejemnik/poslovodeči partner se obvezuje, da bo sodeloval pri izvedbi teh preverjanj ter se nanje ustrezno pripravil. Nadzorni organi bodo končnemu prejemniku/poslovodečemu partnerju praviloma predhodno naznanili izvedbo preverjanja na kraju samem, za nadzor pa lahko pooblastijo tudi zunanjega izvajalca. Ministrstvo lahko opravi tudi nenajavljeno preverjanje na kraju samem.

Nadzorni organi lahko tekom izvajanja projekta in tudi po izpolnitvi pogodbenih obveznosti oziroma po poteku pogodbe o sofinanciranju najmanj 5 (pet) let po zadnjem plačilu, prejetem od Evropske komisije v zvezi z izvajanjem načrta, preverjajo upravičenost porabe sredstev po tej pogodbi. Če se bo pri kateremkoli nadzoru nad porabo sredstev projekta tekom njegovega izvajanja ali po njegovem zaključku izkazalo, da projekt ni v skladu z javnim razpisom, razpisno dokumentacijo in pogodbo o sofinanciranju, lahko ministrstvo od končnega prejemnika/poslovodečega partnerja zahteva vrnitev prejetih sredstev, pod pogoji določenimi v 11. členu te pogodbe.

Katerikoli nadzorni organ lahko kadarkoli do roka določenega v prejšnjem odstavku ugotovi kršitev pogodbenih obveznosti, vključno z nepravilnostmi iz četrtega odstavka 11. člena te pogodbe, kar pomeni, da posamezni nadzorni organ lahko ponovno preverja upravičenost stroškov na projektu, ne glede na to, da so bili isti stroški predmet predhodnih preverjanj, pri čemer se lahko za stroške, ki so bili predhodno potrjeni kot upravičeni, naknadno ugotovi njihova neupravičenost. Ugotovitve iz predhodno izvedenih preverjanj in s tem povezanih odobrenih izplačil končnemu prejemniku/poslovodečemu partnerju ne vplivajo na kasnejše upravičenje ministrstva zahtevati vračilo neupravičeno izplačanih sredstev, ki jih kasneje ugotovijo nadzorni organi v sistemu mehanizma za okrevanje in odpornost, končni prejemnik/poslovodeči partner pa je v tem primeru dolžan vrniti neupravičeno izplačana sredstva skupaj z zakonskimi zamudnimi obrestmi pod pogoji določenimi v prvem in drugem odstavku 11. člena te pogodbe.

V primeru, da nadzorni organi odkrijejo, da posamezna dokazila manjkajo ali so neustrezna, (kar pomeni prekinitev revizijske sledi), se sofinanciranje projekta lahko zaustavi do ponovne vzpostavitve revizijske sledi. Če končni prejemnik/poslovodeči partner revizijske sledi v postavljenem roku ponovno ne vzpostavi ali pa zaradi narave kršitve oziroma nepravilnosti to ni mogoče, ministrstvo ravna skladno s 11. členom te pogodbe.

Nadzorni organi v primeru ugotovljenih kršitev pogodbenih obveznosti ali nepravilnosti ravnajo v skladu z veljavnimi smernicami, priročniki in ostalimi akti koordinacijskega organa iz 1. člena te pogodbe oziroma drugimi akti, ki so podlaga za določanje finančnega popravka.

Ministrstvo lahko za spremljanje, nadzor in evalvacijo projekta ter porabo proračunskih sredstev angažira tudi zunanje izvajalce.

## VI. PRAVICE IN OBVEZNOSTI KONČNEGA PREJEMNIKA/POSLOVODEČEGA PARTNERJA

1. člen

(obveznosti končnega prejemnika/poslovodečega partnerja)

Končni prejemnik/poslovodeči partner je odgovoren za pravilno, zakonito, gospodarno in učinkovito izvedbo projekta, ki je predmet te pogodbe.

Končni prejemnik/poslovodeči partner zagotavlja, da:

* je ministrstvo seznanil z vsemi dejstvi in podatki, ki so mu bili znani ali bi mu morali biti znani in ki bi lahko vplivali na odločitev ministrstva o sklenitvi te pogodbe ter da so vsi podatki, ki jih je posredoval ministrstvu v zvezi s to pogodbo resnični in popolni tudi v času njene sklenitve,
* je pooblaščen s strani konzorcijskih partnerjev za podpis in izvajanje te pogodbe ter ima z njimi urejene pogodbene odnose, vključno s solidarno odgovornostjo kot je opredeljena v 19. členu te pogodbe,
* so pogodbo ter vse druge listine v zvezi s to pogodbo podpisale pooblaščene osebe,

v nasprotnem primeru se to šteje kot bistvena kršitev pogodbe o sofinanciranju in ministrstvo ravna skladno z 11. členom te pogodbe.

Končni prejemnik/poslovodeči partner se zavezuje, da:

* bo spoštoval vso zakonodajo in pravila, ki veljajo za porabo sredstev mehanizma za okrevanje in odpornost v Republiki Sloveniji,
* bo v roku 7 (sedmih) dni od nastanka spremembe pri sebi oziroma konzorcijskih partnerjih obvestil ministrstvo o vseh statusnih spremembah, kot so sprememba sedeža ali dejavnosti, sprememba pooblaščenih oseb, sprememba deleža ustanoviteljev nad 10% oziroma sprememba deležev, ki bi kakorkoli spremenile status končnega prejemnika/poslovodečega partnerja,
* bo rezultat dokončanega projekta uporabljal v skladu z namenom sofinanciranja (prilagoditve za delo po načelih odprte znanosti v javnih raziskovalnih organizacijah v Sloveniji in javnem zavodu Centralna tehniška knjižnica Univerze v Ljubljani. Preko vzpostavitve konzorcija in preko izvedenih aktivnosti se bo izboljšalo sodelovanje končnih prejemnikov in zagotovile optimalne rešitve prilagajanja Slovenije na področju odprte znanosti),
* bo obveznosti, ki jih prevzema s to pogodbo, izpolnjeval v skladu z določili in sestavnimi deli te pogodbe in javnega razpisa ter aktivnosti projekta izvedel strokovno in vestno ter v določenih rokih,
* bo predložil vloge za izplačilo z dokazili o upravičenosti stroškov v določenih rokih,
* bo sredstva, pridobljena po tej pogodbi, porabil namensko in izključno v skladu z javnim razpisom, razpisno dokumentacijo in to pogodbo ter izključno za izvajanje projekta, katerega sofinanciranje je predmet te pogodbe,
* bo ministrstvo seznanil z vsemi dejstvi in podatki tekom izvajanja projekta, ki bodo resnični in popolni,
* bo pri porabi teh sredstev upošteval zakon, ki ureja javno naročanje. V primeru naročil končnega prejemnika/poslovodečega partnerja, ki ni naročnik po zakonu, ki ureja javno naročanje ali k temu ni zavezan po javnem razpis, pa se končni prejemnik/poslovodeči partner zavezuje, da bo pri naročanju blaga, storitev spoštoval načela gospodarnosti, učinkovitosti in uspešnosti javnega naročanja, kadar je vrednost naročila brez DDV enaka ali višja od 10.000 EUR,
* bo vzpostavil ločeno računovodsko spremljanje izdatkov projekta na posebnem stroškovnem mestu ali ustrezno računovodsko kodo za vse transakcije v zvezi s projektom, tako da je v vsakem trenutku zagotovljen pregled nad namensko porabo sredstev; navedeno ne velja za poenostavljene oblike nepovratnih sredstev in vračljive podpore, za katere pa bo končni prejemnik/poslovodeči partner dolžan na ločenem stroškovnem mestu (računovodski kodi) projekta knjižiti le prihodke oziroma prilive, medtem ko stroškov (izdatkov), ki se nanašajo in poplačujejo iz prejetih sredstev, ni treba evidentirati na stroškovnem mestu (računovodski kodi) projekta,
* bo podatke o izvedbi projekta in rezultatih porabljenih sredstev zbiral in posredoval ministrstvu redno v okviru vlog za izplačilo in preko informacijskega sistema koordinacijskega organa v skladu z določili te pogodbe in veljavnimi smernicami, priročniki in ostalimi akti koordinacijskega organa iz 1. člena te pogodbe ,
* bo ne glede na prejšnjo alinejo na zahtevo ministrstva posredoval dodatna poročila o poteku aktivnosti in porabi sredstev po tej pogodbi oziroma bo na zahtevo ministrstva uporabljal drugačen način poročanja,
* bo o morebitnih težavah pri izvajanju določil pogodbe pisno obvestil ministrstvo najkasneje v 7 (sedmih) dneh od njihovega nastanka, oziroma takoj, ko izve za ovire, ki bi vplivale na izvedbo projekta, če za te ovire izve po preteku tega roka,
* bo vsa izdelana gradiva v okviru projekta posredoval ministrstvu tudi v elektronski obliki, ki bodo po potrebi objavljena tudi na spletni strani ministrstva,
* bo dosegel mejnike, cilje in kazalnike ter prispevek k zelenemu in digitalnemu prehodu skladno z načrtom, javnim razpisom in vlogo prijavitelja,
* bo za namen spremljanja in vrednotenja projekta skladno z 18., 20., 29. in 30. členom Uredbe (EU) 2021/241, z Uredbo (EU, Euratom) 2020/2092, z Delegirano uredbo (EU) 2021/2106, 10. in 11. členom uredbe o izvajanju mehanizma ter veljavnimi smernicami, priročniki in ostalimi akti koordinacijskega organa iz 1. člena te pogodbe spremljal in ministrstvu zagotavljal podatke o doseganju mejnikov, ciljev in kazalnikov projekta, vključno s podatki, ki so podrobneje opredeljeni v tč. 13 besedila javnega razpisa in v tč. 5 in 5.1 vloge prijavitelja, ki je sestavni del te pogodbe kot priloga 1,
* bo v skladu z 22. členom Uredbe (EU) 2021/241 ter 21. in 28. členom uredbe o izvajanju mehanizma zagotavljal revizijsko sled in hranil vso originalno dokumentacijo v zvezi s projektom kot dokazila za potrebe nadzora in spremljanja na nivoju projekta ter bo zagotavljal dostop do navedene dokumentacije, in sicer najmanj za 5 (pet) let po zadnjem plačilu, prejetem od Evropske komisije v zvezi z izvajanjem načrta. O natančnem datumu za hrambo dokumentacije bo končni prejemnik/poslovodeči partner po končanem projektu pisno obveščen s strani ministrstva,
* bo upošteval pravila informiranja, komuniciranja in obveščanja javnosti pri izvajanju projekta v skladu s 34. členom Uredbe (EU) 2021/241, javnim razpisom ter veljavnimi smernicami, priročniki in ostalimi akti koordinacijskega organa iz 1. člena te pogodbe ,
* bo skladno z vsakokrat veljavnimi smernicami, priročniki in ostalimi akti koordinacijskega organa iz 1. člena te pogodbe o poteku aktivnosti/del in rezultatih porabljenih sredstev v fazi izvajanja projekta poročal ministrstvu redno v okviru vlog za izplačilo in polletno ter po izplačilu zadnje vloge za izplačilo pripravil in ministrstvu predložil končno poročilo,
* bo ravnal v skladu z vsemi morebitnimi spremembami oziroma dopolnili smernic, priročnikov in ostalih aktov koordinacijskega organa iz 1. člena te pogodbe,
* je dolžan v primeru, ko ugotovi, da bo prišlo do finančne, vsebinske, časovne ali kakršnekoli druge spremembe projekta, čim prej, najpozneje pa v roku 7 (sedmih) dni od nastanka razloga za spremembo, o tem pisno obvestiti ministrstvo in spremembo pisno obrazložiti in utemeljiti. Če končni prejemnik/poslovodeči partner tega ne stori v roku ali če ministrstvo ugotovi, da je sprememba projekta neutemeljena ali da gre za njeno bistveno spremembo, ministrstvo ravna skladno z 11. členom te pogodbe. Kakršnokoli spremembo projekta lahko končni prejemnik/poslovodeči partner izvede samo s predhodnim pisnim soglasjem ministrstva, razen če je s to pogodbo izrecno določeno drugače. Pogodbeni stranki sta sporazumni, da o obstoju in ustreznosti obrazložitve spremembe in izkazanosti njene utemeljitve presodi ministrstvo po prostem preudarku,
* ne bo odstopil terjatve do ministrstva tretjim osebam,
* bo ukrepal skladno s priporočili in popravljalnimi ukrepi iz končnih poročil nadzornih organov in redno obveščal ministrstvo o izvedenih ukrepih,
* je dolžan izvršiti finančni popravek, ki izhaja iz poročil nadzornih organov,
* bo na predlog ministrstva sklenil aneks k tej pogodbi,
* si bo prizadeval morebitne spore urediti s podajo predloga ministrstvu za sklenitev aneksa k tej pogodbi.

Ministrstvo lahko v primeru neizpolnjevanja pogodbenih zavez iz prejšnjega odstavka, končnemu prejemniku/poslovodečemu partnerju določi rok za odpravo kršitve ali nepravilnosti. Če končni prejemnik/poslovodeči partner kljub pozivu ministrstva pomanjkljivosti ne odpravi v postavljenem roku, ministrstvo ravna skladno s 11. členom te pogodbe oz. tako ravna ministrstvo, ko končni prejemnik/poslovodeči partner krši pogodbene obveznosti iz prejšnjega odstavka tega člena.

Končni prejemnik/poslovodeči partner soglaša, da lahko ministrstvo podatke javnega značaja iz dokumentacije, ki jo ministrstvu predloži končni prejemnik/poslovodeči partner, uporablja za namene obdelave podatkov in analitične potrebe. Končni prejemnik/poslovodeči partner se strinja z vključitvijo na seznam končnih prejemnikov, ki bo javno objavljen.

V primeru dvoma o veljavnosti pravnih aktov iz 1. člena te pogodbe ali dvoma glede pravilne izpolnitve obveznosti, ki jih ima na podlagi pravnih aktov iz 1. člena te pogodbe oziroma dvoma v zvezi z obveznostmi iz te pogodbe, se je končni prejemnik/poslovodeči partner dolžan pisno obrniti na ministrstvo in zaprositi za pojasnila v zvezi z obveznostmi, ki jih je nato dolžan pravilno izpolniti, v skladu z navodili ministrstva in v skladu s to pogodbo. Ministrstvo mora odgovoriti na vprašanja končnega prejemnika/poslovodečega partnerja pisno in v čim krajšem možnem času.

Če bo Evropska komisija od Republike Slovenije zahtevala vračilo neupravičeno prejetih ali porabljenih sredstev oz. finančnega popravka, ki so bila končnemu prejemniku/poslovodečemu partnerju izplačana po tej pogodbi, ali jih je Republika Slovenija dolžna vrniti, se končni prejemnik/poslovodeči partner zaveže, da bo sredstva, ki jih je neupravičeno prejel iz sklada NOO in proračuna Republike Slovenije, vrnil ministrstvu v postavljenem roku, povečana za zakonske zamudne obresti pod pogoji določenimi v prvem in drugem odstavku 11. člena te pogodbe.

1. člen

(dejanski lastniki končnega prejemnika/poslovodečega partnerja)

Končni prejemnik/poslovodeči partner, ki je skladno z zakonom, ki ureja preprečevanje pranja denarja in financiranja terorizma, zavezan k vpisu podatkov v Register dejanskih lastnikov (v nadaljnjem besedilu: Register), ki ga vodi Agencija Republike Slovenije za javnopravne evidence in storitve (AJPES), s podpisom te pogodbe zagotavlja, da so v Registru vpisani podatki o njegovih dejanskih lastnikih.

Končni prejemnik/poslovodeči partner iz prejšnjega odstavka se zavezuje, da bo na poziv ministrstva in v roku, postavljenem v pozivu, ministrstvu posredoval točne, popolne in posodobljene podatke o dejanskih lastnikih iz prejšnjega odstavka, katere je ministrstvo kot nosilni organ dolžno zagotavljati po predpisih, ki urejajo izvajanje mehanizma za okrevanje in odpornost.

Če končni prejemnik/poslovodeči partner ne ravna v skladu z obveznostmi po tem členu, lahko ministrstvo odstopi od pogodbe in zahteva vrnitev izplačanih sredstev, končni prejemnik/poslovodeči partner pa mora vrniti po tej pogodbi prejeta sredstva, povečana za zakonske zamudne obresti pod pogoji določenimi v prvem in drugem odstavku 11. člena te pogodbe.

1. člen

(spremembe pogodbenih obveznosti)

Če končni prejemnik/poslovodeči partner ugotovi, da ne bo mogel izpeljati projekta, ki je predmet sofinanciranja po tej pogodbi, skladno s pogodbo in bo prišlo do spremembe projekta, mora čim prej, najpozneje pa v roku 7 (sedmih) dni od nastanka razloga za spremembo, o tem pisno obvestiti ministrstvo in spremembo pisno obrazložiti in utemeljiti. Če končni prejemnik/poslovodeči partner tega ne stori v roku ali če ministrstvo ugotovi, da je sprememba projekta neutemeljena ali da gre za njeno bistveno spremembo, ministrstvo ravna skladno z 11. členom te pogodbe. Kakršnokoli spremembo projekta lahko končni prejemnik/poslovodeči partner izvede samo s predhodnim pisnim soglasjem ministrstva, razen če je s to pogodbo izrecno določeno drugače. Pogodbeni stranki sta sporazumni, da o obstoju in ustreznosti obrazložitve spremembe in izkazanosti njene utemeljitve presodi ministrstvo po prostem preudarku.

1. člen

(protikorupcijska klavzula)

Končni prejemnik/poslovodeči partner se zavezuje, da on sam kot tudi kdo drug v njegovem imenu ali na njegov račun, predstavniku ali posredniku organa ali organizacije iz javnega sektorja, ne bo obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

Končni prejemnik/poslovodeči partner jamči, da zanj ne obstaja prepoved poslovanja iz 35. člena Zakona o integriteti in preprečevanju korupcije.

V primeru kršitve ali poskusa kršitve iz prvega oziroma drugega odstavka tega člena, je že sklenjena in veljavna pogodba nična, če pa pogodba še ni veljavna, se šteje, da pogodba ni bila sklenjena.

1. člen

(odstop od pogodbe)

Odstop končnega prejemnika/poslovodečega partnerja od te pogodbe pomeni neizpolnjevanje pogodbenih obveznosti, končni prejemnik/poslovodeči partner pa je dolžan vrniti prejeta sredstva po tej pogodbi, povečana za zakonske zamudne obresti od dneva nakazila na transakcijski račun končnega prejemnika/poslovodečega partnerja do dneva nakazila v dobro sklada NOO oziroma proračuna Republike Slovenije.

Ne glede na prejšnji odstavek, odstop končnega prejemnika/poslovodečega partnerja od te pogodbe na podlagi objektivnih in utemeljenih razlogov, ki jih na podlagi pisne utemeljitve končnega prejemnika/poslovodečega partnerja potrdi ministrstvo, pomeni za končnega prejemnika/poslovodečega partnerja izgubo pravice do sofinanciranja, razen do sofinanciranja tistih upravičenih stroškov, ki so nastali zaradi že izpeljanih aktivnosti projekta. Končni prejemnik/poslovodeči partner je v tem primeru dolžan podati končno poročilo o projektu ter izpolniti mejnike, cilje in kazalnike, sicer je celoten projekt neupravičen do sofinanciranja, končni prejemnik/poslovodeči partner pa je v tem primeru dolžan vrniti prejeta sredstva po tej pogodbi, povečana za zakonske zamudne obresti od dneva zapadlosti roka za vračilo sredstev do dneva nakazila v dobro sklada NOO oziroma proračuna Republike Slovenije.

Odstop partnerja konzorcija od konzorcijske pogodbe pomeni neizpolnjevanje njegovih pogodbenih obveznosti, ministrstvo zahteva vračilo sredstev, ki jih je odstopljeni konzorcijski partner prejel, partner konzorcija pa je dolžan vrniti prejeta sredstva, povečana za zakonske zamudne obresti od dneva nakazila na transakcijski račun končnega prejemnika/poslovodečega partnerja do dneva nakazila v dobro sklada NOO oziroma proračuna Republike Slovenije.

Ne glede na prejšnji odstavek, odstop partnerja konzorcija od konzorcijske pogodbe na podlagi objektivnih razlogov, ki jih na podlagi pisne utemeljitve končnega prejemnika/poslovodečega partnerja potrdi ministrstvo, pomeni za odstopljenega partnerja konzorcija izgubo pravice do sofinanciranja, razen do sofinanciranja tistih upravičenih stroškov, ki so nastali zaradi že izpeljanih aktivnosti projekta.

Če odstop partnerja konzorcija od konzorcijske pogodbe po tretjem ali četrtem odstavku tega člena pomeni bistveno spremembo vsebine prijavljenega projekta (npr. nedoseganje mejnikov) ali vpliva na izpolnjevanje pogojev in meril javnega razpisa ali če ni pridobljena predhodna potrditev ministrstva po konzorcijski pogodbi, se to lahko šteje za neizpolnjevanje pogodbenih obveznosti po tej pogodbi in je posledično neupravičeno sofinanciranje celotnega projekta, zato ministrstvo lahko odstopi od te pogodbe, partnerji konzorcija (z izjemo odstopljenega partnerja konzorcija, za katerega veljata tretji in četrti odstavek tega člena) pa morajo vrniti prejeta sredstva po tej pogodbi, povečana za zakonske zamudne obresti od dneva zapadlosti roka za vračilo sredstev do dneva nakazila v dobro sklada NOO oziroma proračuna Republike Slovenije.

V primeru, da med izvajanjem projekta pride do sprememb, ki bi vplivale na sklenitev pogodbe o sofinanciranju tako, da se le-ta ne bi sklenila, ministrstvo od končnega prejemnika/poslovodečega partnerja zahteva vračilo neupravičeno prejetih sredstev ali pa odstopi od te pogodbe in zahteva od končnega prejemnika/poslovodečega partnerja vračilo vseh prejetih sredstev, v vsakem primeru skupaj z zakonskimi zamudnimi obrestmi od dneva nakazila na transakcijski račun končnega prejemnika/poslovodečega partnerja do dneva vračila v sklad NOO oziroma proračun Republike Slovenije.

Končni prejemnik/poslovodeči partner ali konzorcijski partner, ki brez objektivnih razlogov odstopi od te pogodbe oziroma konzorcijske pogodbe, ne more nadaljnja 3 (tri) leta od dneva odstopa kandidirati za pridobitev sredstev ministrstva iz naslova mehanizma za okrevanje in odpornost.

1. člen

(insolventnost ali prisilno prenehanje končnega prejemnika/poslovodečega partnerja)

V primeru, da je v času veljavnosti pogodbe nad končnim prejemnikom začet postopek zaradi insolventnosti ali postopek prisilnega prenehanja, je končni prejemnik/poslovodeči partner dolžan o postopku takoj obvestiti ministrstvo. Z dnem objave sklepa o začetku postopka zaradi insolventnosti ali postopka prisilnega prenehanja, končni prejemnik/poslovodeči partner nima več pravic po tej pogodbi, razen če je sklep razveljavljen ali postopek končan na način, da lahko končni prejemnik/poslovodeči partner posluje dalje. V vsakem primeru lahko ministrstvo odstopi od pogodbe, končni prejemnik/poslovodeči partner pa mora vrniti prejeta sredstva po tej pogodbi, povečana za zakonske zamudne obresti od dneva zapadlosti roka za vračilo sredstev do dneva nakazila v dobro sklada NOO oziroma proračuna Republike Slovenije.

Če pride do blokade transakcijskega računa končnega prejemnika/poslovodečega partnerja, je končni prejemnik/poslovodeči partner dolžan o blokadi takoj obvestiti ministrstvo. V primeru blokade lahko ministrstvo odstopi od pogodbe, končni prejemnik/poslovodeči partner pa mora vrniti prejeta sredstva po tej pogodbi, povečana za zakonske zamudne obresti od dneva zapadlosti roka za vračilo sredstev do dneva nakazila v dobro sklada NOO oziroma proračuna Republike Slovenije. V primeru blokade transakcijskega računa končnega prejemnika/poslovodečega partnerja kot poslovodečega konzorcijskega partnerja, lahko ministrstvo nakaže sredstva vloge za izplačilo neposredno vsakemu konzorcijskemu partnerju posebej v delu, ki pripada posameznemu konzorcijskemu partnerju.

1. člen

(konzorcijski partnerji)

Določila te pogodbe veljajo tudi za konzorcijske partnerje končnega prejemnika/poslovodečega partnerja. Končni prejemnik/poslovodeči partner se obvezuje, da bo konzorcijske partnerje seznanil z vsemi obveznostmi, ki izhajajo iz te pogodbe, jim posredoval vsa navodila, spremembe oziroma dopolnitve navodil in skrbel za koordinacijo med konzorcijskimi partnerji pri izvajanju projekta, katere sofinanciranje je predmet te pogodbe.

Končni prejemnik/poslovodeči partner in konzorcijski partnerji so kot partnerji konzorcija neomejeno solidarno odgovorni za uspešno izvedbo projekta in doseganje njegovih zastavljenih mejnikov, ciljev in kazalnikov.

Končni prejemnik/poslovodeči partner odgovarja za zbiranje, obdelovanje in vnos podatkov vseh svojih konzorcijskih partnerjev v informacijski sistem koordinacijskega organa, in odgovarja za pravilnost vnesenih podatkov.

V primeru ugotovljenih kršitev te pogodbe, vključno z nepravilnostmi iz tretjega odstavka 11. člena te pogodbe, so končni prejemnik/poslovodeči partner in konzorcijski partnerji, v imenu katerih končni prejemnik/poslovodeči partner nastopa kot pogodbena stranka, ministrstvu solidarno odgovorni, vendar v primeru pokrivanja odgovornosti drugega člana konzorcija omejeno le do višine sredstev, ki jih posamezni partner konzorcija prejme za izvedbo projekta.

Končni prejemnik/poslovodeči partner in konzorcijski partnerji so solidarno odgovorni za škodo, nastalo kot posledica zaradi kršitev obveznosti po tej pogodbi, vključno z nepravilnostmi iz tretjega odstavka 11. člena te pogodbe, vendar v primeru pokrivanja odgovornosti drugega člana konzorcija omejeno le do višine sredstev, ki jih posamezni partner konzorcija prejme za izvedbo projekta.

V primeru, če se pri kateremkoli konzorcijskem partnerju začne postopek zaradi insolventnosti ali postopek prisilnega prenehanja, odgovarjajo za vračilo neupravičeno prejetih sredstev vsi partnerji konzorcija solidarno, vendar v primeru pokrivanja odgovornosti drugega člana konzorcija omejeno le do višine sredstev, ki jih posamezni partner konzorcija prejme za izvedbo projekta.

## VII. VAROVANJE PODATKOV

1. člen

(varovanje osebnih podatkov in poslovnih skrivnosti)

Pogodbeni stranki se zavezujeta k varovanju osebnih podatkov in poslovnih skrivnosti v skladu z Uredbo (EU) 2016/679, Uredbo (EU) 2018/1725, Zakonom o varstvu osebnih podatkov, Zakonom o poslovni skrivnosti in Uredbo (EU) 2021/241.

Končni prejemnik/poslovodeči partner je dolžan zagotoviti ustrezne postopke in sprejeti ukrepe za varovanje osebnih podatkov posameznikov, vključenih v izvajanje projekta, in sicer na način, določen z veljavno zakonodajo s področja varovanja osebnih podatkov.

Vsaka oseba, ki bo pri končnem prejemniku obdelovala osebne podatke (vključno pri delu z informacijskim sistemom koordinacijskega organa), mora biti zavezana k varovanju osebnih podatkov.

## VIII. KONČNE DOLOČBE

1. člen

(skrbniki pogodbe)

Skrbnik pogodbe na strani ministrstva je [ime, priimek], v primeru odsotnosti ga nadomešča njegov namestnik [ime, priimek]. Skrbnik pogodbe na strani končnega prejemnika/poslovodečega partnerja je [ime, priimek], v primeru odsotnosti ga nadomešča njegov namestnik [ime, priimek ].

Če se v času trajanja pogodbenega razmerja spremeni skrbnik pogodbe ali namestnik na strani ministrstva ali na strani končnega prejemnika/poslovodečega partnerja, se o tem z dopisom obvesti nasprotno pogodbeno stranko.

1. člen

(aneks k pogodbi)

Vse morebitne dopolnitve in spremembe te pogodbe pogodbeni stranki določita z aneksom k tej pogodbi. Če končni prejemnik/poslovodeči partner na poziv ministrstva v roku 15 (petnajstih) dni od prejema poziva ne sklene aneksa k pogodbi, ki ureja spremembe pogodbenih določil glede dinamike plačevanja, veljavnih smernic, priročnikov in ostalih aktov koordinacijskega organa iz 1. člena te pogodbe ali znižanja sofinanciranja, zagreši bistveno kršitev pogodbe. V tem primeru ima vsaka pogodbena stranka pravico odstopiti od pogodbe, končni prejemnik/poslovodeči partner pa mora vrniti vsa prejeta sredstva ali njihov sorazmeren del po tej pogodbi, povečana za zakonske zamudne obresti od dneva nakazila na transakcijski račun končnega prejemnika/poslovodečega partnerja do dneva nakazila v dobro sklada NOO oziroma proračuna Republike Slovenije.

1. člen

(reševanje sporov)

Pogodbeni stranki soglašata, da se bosta obojestransko obveščali o vseh okoliščinah, pomembnih za uresničitev določil te pogodbe. Nerešena vprašanja bosta reševali sporazumno. V primeru spora je pristojno krajevno pristojno sodišče.

1. člen

(veljavnost pogodbe)

Pogodba začne veljati z dnem podpisa obeh pogodbenih strank in velja do izteka vseh rokov, v katerih je možen nadzor po tej pogodbi ter izrekanje finančnih in drugih popravkov.

Če bi posamična določba te pogodbe postala neveljavna ali bi bilo pravnomočno ugotovljeno, da je neveljavna, ali je zaradi objektivnih razlogov ne bi bilo mogoče izpolniti, preostale določbe in pogodba ne prenehajo veljati, če lahko obstanejo brez neveljavne določbe. V tem primeru se bosta pogodbeni stranki v skladu z načeli vestnosti in poštenja z aneksom k tej pogodbi dogovorili za novo določbo, ki bo po smislu čim bližje neveljavni določbi.

Pogodba je sestavljena v 4 (štirih) enakih izvodih, od katerih prejme ministrstvo 3 (tri) in končni prejemnik/poslovodeči partner 1 (en) izvod.

Datum:………………………….. Datum:……………………………

|  |  |
| --- | --- |
| **Končni prejemnik/poslovodeči partner** | **Ministrstvo za izobraževanje, znanost in šport** |
|  | **dr. Igor Papič** |
|  | **MINISTER** |

**PRILOGE:**

Priloga 1: Vloga prijavitelja, št…. z dne…

Priloga 2: Finančni načrt NOO OZ, št…, z dne ……..

Priloga 3: Konzorcijska pogodba NOO OZ št…, z dne…

Priloga 4: Varovanje osebnih podatkov

Priloga 5: Izjava o sprejemanju razpisnih pogojev

Priloga 6: Vloga za izplačilo